
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1045 


23 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής εργασίας μονίμων πολιτικών 
υπαλλήλων Υπουργείου Εμπορικής Ναυτιλίας για 
το χρονικό διάστημα από 1.7.2000 έως 31.12.2000. 1 
Τροποποίηση της 2049790/7800/0022/7.7.1997 από¬ 
φασης του Υπουργού Οικονομικών. 2 

Καθορισμός αποδοχών στελεχών παιδικών εξοχών 
του Δήμου Αθηναίων. 3 


Παροχή πιστωτικών διευκολύνσεων για την αποκατά¬ 
σταση των ζημιών σε κατοικίες και κτιριακές εγκα¬ 
ταστάσεις που προκλήθηκαν από τις πλημμύρες 
του 1999 σε περιοχές των Δήμων Μεγάρων, Νέας 
Περάμου, Μάνδρας, Ελευσίνας (Περιοχές: Αερο¬ 
δρόμιο, Λεύκες Παπαδέδε, Παράδεισος και Μπλό¬ 
κο) Αττικής. 4 


ΑΠΟΦΑΣΕΙ Σ 

Αριθ.2/54005/0022 (1) 

Καθιέρωση υπερωριακής εργασίας μονίμων πολιτικών 
υπαλλήλων Υπουργείου Εμπορικής Ναυτιλίας για το 
χρονικό διάστημα από 1.7.2000 έως 31.12.2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 15 Κεφ. Γ’ του Ν.2592/98 
(ΦΕΚ 57 Α’/ 18.3.1998) «Αναπροσαρμογή συντάξεων πο¬ 
λιτικών συνταξιούχων». 

2. Την αριθ. 2022941/2297/0022/7.4-1998 εγκύκλιο 
Υπουργείου Οικονομικών/ΓΛΚ. 

3. Τις υπηρεσιακές ανάγκεςτου ΥΕΝ που θα καλυφθούν 
με υπερωριακή εργασία. 

4. Την αριθμ. 1039386/441 /0006Α/ 21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών», αποφασίζουμε: 

1.- Την έγκριση πραγματοποίησης υπερωριακής εργα¬ 
σίας με αμοιβή, πέραντου κανονικού ωραρίου από το μό¬ 
νιμο προσωπικό που υπηρετεί στο Υπουργείο Εμπορικής 


Ναυτιλίας, για το χρονικό διάστημα από 1.7.2000 έως 
31.12.2000. ως εξής: 

I. ΚΕΝΤΡΙΚΗ ΥΠΗΡΕΣΙΑ ΥΠΟΥΡΓΕΙΟΥ ΕΜΠΟΡΙΚΗΣ 
ΝΑΥΤΙΛΙΑΣ: 

Α. Για ογδόντα (80) μόνιμους πολιτικούς υπαλλήλους 
της Κεντρικής Υπηρεσίας Υ.Ε.Ν., δύο χιλιάδες πεντακό¬ 
σιες τριάντα (2.530) ώρες συνολικά για το Β’ εξάμηνο 
2000 (1 Ιουλίου - 31 Δεκεμβρίου 2000), ως ακολούθως: 

α) Για τους υπαλλήλους του Τμήματος Προϋπολογι¬ 
σμού και Ελέγχου Δαπανών της Διεύθυνσης Οικονομικών 
Υπηρεσιών εκατόν πενήντα (150) ώρες συνολικά, απο¬ 
γευματινή υπερωριακή εργασία για την αντιμετώπιση 
αναγκών που παρουσιάζονται κατά το διάστημα σύντα¬ 
ξης Δημόσιου Τακτικού Προϋπολογισμού και του προ¬ 
γράμματος Δημοσίων Επενδύσεων. 

β) Για τους υπαλλήλους της Διεύθυνσης Προμηθειών 
και Κτιριακών Εγκαταστάσεων, επτακόσιες πενήντα (750) 
ώρες συνολικά, απογευματινή υπερωριακή εργασία για 
την άμεση διενέργεια όλων των διαγωνισμών έτους 2000 
και την τήρηση των προβλεπομένων χρονοδιαγραμμάτων 
υλοποίησης, μετά την εξουσιοδότηση που παρείχε το 
Υπουργείο Ανάπτυξης στο ΥΕΝ για την προώθηση όλων 
των διαγωνισμών των ενταγμένων στο ΕΠΠ 2000, για τη 
συμμετοχή σε επιτροπές προμηθειών του Υπουργείου 
Ανάπτυξης εκτός κανονικού ωραρίου, την άμεση προώ¬ 
θηση των πρόσθετων κτιριολογικών εργασιών στα Λιμε¬ 
ναρχεία ενόψη των Ολυμπιακών Αγώνων και την υλοποίη¬ 
ση του Γ’ ΚΠΣ σε κτιριολογικά θέματα. 

γ) Γιατους υπαλλήλουςτηςΔιεύθυνσης Πολιτικού Προ¬ 
σωπικού (ΔΠΠ) τριακόσιες πενήντα (350) ώρες συνολικά, 
απογευματινή υπερωριακή εργασία για την αντιμετώπιση 
αναγκώνπου παρουσιάζονται κατάτηνπερίοδο σύνταξης 
του προγραμματισμού προσλήψεων ΥΕΝ και εποπτευο- 
μένων ΝΠΔΔ και α.ε., τη διενέργεια προσλήψεων προσω¬ 
πικού στο ΥΕΝ που εξαιρούνται από το Ν. 2190/94, την εκ¬ 
πόνηση και κατάρτιση διοικητικών πράξεων και Π.Δ/των 
που προβλέπουν οι διατάξεις του νόμου για τις Ακαδημίες 
Εμπορικού Ναυτικού, των Π.Δ/των του Ν.2431/96 για το 
ΥΕΝ και τους εποπτευόμενους φορείς καθώς και άλλες 
επείγουσες και επιτακτικές ανάγκες που θα προκύψουν 
και δεν μπορούν να αντιμετωπισθούν μέσα στο κανονικό 
ωράριο εργασίας. 

δ) Για τους υπαλλήλουςτηςΔιεύθυνσης Πληροφορικής 
και Νέων Τεχνολογιών (Δ.Π.Ν.Τ.), τριακόσιες ογδόντα 
(380) ώρες συνολικά απογευματινή, υπερωριακή εργασία 

για την εισαγωγή και επεξεργασία στοιχείων για την μι¬ 
σθοδοσία του προσωπικού ΥΕΝ με σχέση εργασίας ιδιω¬ 
τικού δικαίου αορίστου χρόνου μέσω του διατραπεζικού 
συστήματος ΔΙΑΣ, την ολοκλήρωση και ενεργοποίηση 
του ολοκληρωμένου πληροφοριακού συστήματος βάση 
πλοίων - Ναυτικών, καθώς και την αντιμετώπιση κάθε άλ¬ 
λης ανάγκης που θα προκύψει και δεν μπορεί να καλυφθεί 
στα πλαίσια του κανονικού ωραρίου. 

ε) Για τους υπαλλήλους της Διεύθυνσης Ασφάλειας 
Ναυσιπλοΐας (ΔΑΝ) εκατό (100) ώρες συνολικά για ημε¬ 
ρήσια εργασία Κυριακών και εξαιρέσιμων ημερών, για την 
αποζημίωση της πέραν της πενθημέρου εργασίας απα¬ 
σχόλησης τους ως χειριστές του Ραδιοτηλεπικοινωνικού 
δικτύου του Υ.Ε.Ν. και των παράκτιων σταθμών ασυρμά¬ 
του με στόχο την ασφαλή διακίνηση των πλοίων εντός και 
εκτός του ελληνικού θαλασσίου χώρου. 

Στ) Γ ια τους υπαλλήλους της Διεύθυνσης Προστασίας 
Θαλασσίου Περιβάλλοντος (ΔΠΘΑΠ) εκατό (100) ώρες 
συνολικά απογευματινή υπερωριακή εργασία για τον χει¬ 
ρισμό θεμάτων αντιμετώπισης περιστατικών θαλάσσιας 
ρύπανσης οποτεδήποτε αυτή παρουσιασθεί άμεσα χωρίς 
καθυστερήσεις και χρονικούς περιορισμούς. 

ζ) Γ ια τους υπαλλήλους του Τμήματος θαλάσσιου Του¬ 
ρισμού της Διεύθυνσης θαλασσίων Συγκοινωνιών (ΔΘΣ) 
διακόσιες (200) ώρες συνολικά απογευματινή υπερωρια- 
κή εργασία, για την αντικατάσταση 3.500 επαγγελματι¬ 
κών αδειών πλοίων αναψυχής και την εν γένει εφαρμογή 
των διατάξεων του νέου νόμου 2743/99. 

η) Για τους υπαλλήλους του Τμήματος Αποδεικτικών 
Ναυτικής Ικανότητας της Διεύθυνσης Εκπαίδευσης Ναυ¬ 
τικών (ΔΕΚΝ) διακόσιες (200) ώρες συνολικά απογευμα¬ 
τινή υπερωριακή εργασία, για την αρχειακή τακτοποίηση 
των ατομικών φακέλων εκδοθέντων αποδεικτικών ναυτι¬ 
κής ικανότητας που δεν έχει γίνει τα τελευταία δύο χρόνια 
λόγω έλλειψης προσωπικού, καθώς καιτον έλεγχο των δι- 
καιολογητικών κατά την εξεταστική περίοδο Οκτωβρίου 
για την απόκτηση αποδεικτικών ναυτικής ικανότητας ειδι¬ 
κότητας ναυκλήρου και μηχανοδηγού. 

θ) Για τους υπαλλήλους του Τμήματος Αναγνώρισης 
θαλάσσιας υπηρεσίας της Διεύθυνσης Ναυτικής Εργα¬ 
σίας (ΔΝΕΡ) διακόσιες (200) ώρες συνολικά απογευματι¬ 
νή υπερωριακή εργασία, για την προώθηση και αποσυμ¬ 
φόρηση των συσσωρευμένων φακέλων προς συνταξιο- 
δότηση ναυτικών, για την ολοκλήρωση των οποίων 
απαιτείται ο έλεγχος θαλάσσιας υπηρεσίας 400 ναυτικών 
μηνιαίως. 

ι) Για τους υπαλλήλους της Επισκευαστικής Βάσης Λ.Σ. 
(ΕΒ/ΛΣ) εκατό (100) ώρες συνολικά, απογευματινή υπε- 
ρωριακή εργασία για την χωρίς καθυστερήσεις επισκευή 
και ενεργοποίηση των χερσαίων και πλωτών μέσων του Λ. 
Σ., προκειμένου αυτά να μένουν ακινητοποιημένα το μι¬ 
κρότερο δυνατό χρόνο. 

Β. Επίσης εγκρίνεται σε βάρος του Κεφαλαίου Πλοηγι¬ 
κής Υπηρεσίας υπερωριακή απασχόληση εκατόν πενήντα 
μία (151) ωρών συνολικά για έναν μηχανοτεχνίτη της 
Πλοηγικής υπηρεσίας, για την αντιμετώπιση εξαιρετικά 
έκτακτων και απρόβλεπτων περιπτώσεων επισκευής των 
πλωτών μέσων του Πλοηγικού Σταθμού Πειραιά ο οποίος 
λειτουργεί σε 24ωρη βάση και όλες τις ημέρες του έτους. 

II.ΠΕΡΙΦΕΡΕΙΑΚΟΙ ΣΤΑΘΜΟΙ ΚΑΤΑΠΟΛΕΜΗΣΗΣ ΤΗΣ 
ΡΥΠΑΝΣΗΣ (Π.Σ.Κ.Ρ.): 
α) Π.Σ.Κ.Ρ./ΒΟΛΟΥ 

Για έναν (01) μόνιμο υπάλληλο πενήντα πέντε (55) ώρες 


συνολικά για απογευματινή εργασία και δέκα πέντε (15) 
ώρες συνολικά για ημερήσια εργασία Κυριακών και εξαι¬ 
ρέσιμων. 

β) Π.Σ.Κ.Ρ./ΘΕΣΣΑΛΟΝΙΚΗΣ 

Γ ια έναν (01) μόνιμο υπάλληλο πενήντα πέντε (55) ώρες 
συνολικά για απογευματινή και δέκα πέντε (15) ώρες για 
ημερήσια εργασία Κυριακών και εξαιρέσιμων. 

γ) Π.Σ.Κ.Ρ./ΠΕΙΡΑΙΑ 

Για δύο (02) μόνιμους υπαλλήλους εκατό (100) ώρες 
συνολικά για απογευματινή και είκοσι (20) ώρες για ημε¬ 
ρήσια εργασία Κυριακών και εξαιρέσιμων. 

δ) Π.Σ.Κ.Ρ./ΚΑΒΑΛΑΣ 

Γ ια τρεις (03) μόνιμους υπαλλήλους εκατόν σαράντα 
(140) ώρες συνολικάγια απογευματινή εργασία. 

ε) Π.Σ.Κ.Ρ./ΠΑΤΡΑΣ 

Για τρεις (03) μόνιμους υπαλλήλους εκατόν εξήντα 
(160) ώρες για απογευματινή και σαράντα (40) ώρες για 
ημερήσια εργασία Κυριακών και εξαιρέσιμων συνολικά. 

στ) Π.Σ.Κ.Ρ./ΕΛΕΥΣΙΝΑΣ 

Για έναν (01) μόνιμο υπάλληλο ογδόντα (80) ώρες για 
απογευματινή και τριάντα (30) ώρες για ημερήσια εργα¬ 
σία Κυριακών και εξαιρέσιμων συνολικά. 

Όσον αφορά το προαναφερόμενο προσωπικό, κρίνεται 
απολύτως αναγκαία η έγκριση υπερωριακής απασχόλη¬ 
σης δεδομένου, ότι παρίσταται πολλές φορές ανάγκη 
απασχόλησης του εκτάκτως εκτός ωραρίου εργασίας για 
την αντιμετώπιση αιφνίδιων περιστατικών θαλάσσιας ρύ¬ 
πανσης, καθόσον η προσπάθεια καταπολέμησης της 
απαιτεί συνεχή εργασία και πέραν του κανονικού ωραρί¬ 
ου, αλλά και τις Κυριακές και εξαιρέσιμες ημέρες. 

III. ΑΚΑΔΗΜΙΕΣ ΕΜΠΟΡΙΚΟΥ ΝΑΥΤΙΚΟΥ (Α.Ε.Ν.): 

α) Α.Ε.Ν./ΑΣΠΡΟΠΥΡΓΟΥ 

Για έναν (01) μόνιμο υπάλληλο (οδηγό) εκατόν είκοσι 
πέντε (125) ώρες συνολικά, για απογευματινή εργασία. 

β) Α.Ε.Ν. /ΗΠΕΙΡΟΥ 

Για έναν (01) μόνιμο υπάλληλο (Φύλακα) ογδόντα (80) 
ώρες συνολικά, για ημερήσια εργασία Κυριακών και εξαι¬ 
ρέσιμων προς συμπλήρωση της εβδομαδιαίας υποχρεω¬ 
τικής. 

γ) Α.Ε.Ν./ΜΑΚΕΔΟΝΙΑΣ 

- Για δύο (02) μόνιμους υπαλλήλους (οδηγούς), ογδό¬ 
ντα πέντε (85) ώρες συνολικά, για απογευματινή εργασία. 

- Για δύο (02) μόνιμους υπαλλήλους (Φύλακες), εκατόν 
δέκα πέντε (115) ώρες συνολικά για νυκτερινή εργασία 
εργασίμων ημερών προς συμπλήρωση της εβδομαδιαίας 
υποχρεωτικής και εκατόν δέκα πέντε (115) ώρες συνολι¬ 
κά για εργασία Κυριακών και εξαιρέσιμων προς συμπλή¬ 
ρωση της εβδομαδιαίας υποχρεωτικής. 

δ) Α..Ε.Ν./ΚΡΗΤΗΣ 

Για δύο (02) μόνιμους υπαλλήλους (Φύλακες), εκατόν 
σαράντα (140) ώρες συνολικά για νυχτερινή εργασία ερ¬ 
γασίμων ημερών προς συμπλήρωση της εβδομαδιαίας 
υποχρεωτικής και εκατόν σαράντα (140) ώρες συνολικά 
για εργασία Κυριακών και εξαιρέσιμων προς συμπλήρω¬ 
ση της εβδομαδιαίας υποχρεωτικής. 

Το πιο πάνω φυλακτικό προσωπικό απασχολείται στις 
προαναφερόμενες περιφερειακές Ακαδημίες Ε. Ν. σε 
βάρδιες καθόσον σ’ αυτές, η φοίτηση είναι εσωτερική και 
οι σπουδαστές σε όλη τη διάρκεια της ενδιαιτώνται εντός 
της Σχολής, γεγονός που απαιτεί τη φύλαξη των χώρων 
αυτής όλες τις ημέρες του εκπαιδευτικού έτους. 

Οι οδηγοί των Σχολών Ασπροπύργου, Μακεδονίας και 

Κρήτης μεταφέρουν με υπηρεσιακό όχημα το διοικητικό 
και εκπαιδευτικό προσωπικό των Σχολών αυτών, οι οποί¬ 
ες στεγάζονται σε περιοχές μακρυά από το αστικό Κέντρο 
και συνεπώς απαιτείται η εργασία τους ενωρίτερα το 
πρωί και αργότερα το μεσημέρι ώστε οι υπάλληλοι να ευ- 
ρίσκονται στην υπηρεσία τους κατά το κανονικό ωράριο 
εργασίας. 

2. - Υπεύθυνοι ορίζονται για τους υπαλλήλους ΑΕΝ, 
ΕΒ/ΛΣ και ΠΣΚΡ, οι Διοικητές και κατά τόπους Λιμενάρχες 
κατά περίπτωση, ενώ για τους υπαλλήλους Κεντρικής 
Υπηρεσίας ορίζεται η ΜΠΥ/ΥΕΝ Γεωργία ΜΠΕΛΕΧΑΚΗ, 
ΤμηματάρχηςΥΕΝ/ΔΠΠ Ιο. 

3. - Η απογευματινή υπερωριακή εργασία θα πραγματο¬ 
ποιείται μεταξύ των ημερών Δευτέρα έως Παρασκευή και 
κατά τις ώρες από 15.00 και μέχρι 18.00. 

4. - Η δαπάνη που θα προκληθεί από την απόφαση αυτή 
ανέρχεται σε 4.700.000 δρχ. περίπου σε βάρος των Κ.Α.Ε. 
0511 και 0512 του φορέα 41/110 «Κεντρική Υπηρεσία και 
Λιμεναρχεία» και 180.000 δρχ. περίπου σε βάρος του Κε¬ 
φαλαίου Πλοηγικής Υπηρεσίας (Κ.Α. 0261, 0263) έτους 
2000, όπου έχει προβλεφθεί σχετική πίστωση. 

3.- Η απόφαση αυτή ισχύει από 1.7.2000 έως 
31.12.2000. 

Η παρούσα απόφαση να δημοσιευθεί στην Εφημερίδα 
της Κυβέρνησεως. 

Αθήνα, 31 Ιουλίου 2000 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΔΡΥΣ ΧΡΗΣΤΟΣ ΠΑΠΟΥΤΣΗΣ 

Αριθ. 2/57855/0022 (2) 

Τροποποίηση της 2049790/7800/0022/7.7.1997 απόφα¬ 
σης του Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 15 του 
Ν.2470/1997 «Αναμόρφωση μισθολογίου του προσωπι¬ 
κού της Δημόσιας Διοίκησης και άλλες συναφείς διατά¬ 
ξεις» (ΦΕΚ40Α) 

2. Τις διατάξειςτου άρθρου 1 παρ. 2ατου Ν.2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (ΦΕΚ 38 Α). 

3. Την ανάγκη καθορισμού επί νέας βάσης των εξόδων 
παράστασης και εξόδων κίνησης των Γενικών και Ειδικών 
Γ ραμματέων Υπουργείων και Γ ενικών Γ ραμματέων Περι¬ 
φερειών. 

4. Το γεγονός ότι από τις διατάξεις της απόφασης αυ¬ 

τής προκαλείται δαπάνη σε βάρος του Κρατικού Προϋ¬ 
πολογισμού, ύψους ογδόντα έξι εκατομμυρίων πεντακο- 
σίωνχιλιάδων (86.500.000) δρχ. περίπου γιατοτρέχον οι¬ 
κονομικό έτος και διακοσίων εξήντα εκατομμυρίων 
(260.000.000) δρχ. περίπου για καθένα από τα επόμενα 
έτη η οποία θα καλυφθεί από τα περιθώρια των πιστώσε¬ 
ων των οικείων υπουργείων και θα βαρύνει τους οικείους 
φορείς και τις αντίστοιχες πιστώσεις των ΚΑΕ 0233, 0731 
και 0732. 

5. Την αριθμ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτωντου Υπουργού Οικονομικών 
στους Υφυπουργούς Οικονομικών» (ΦΕΚ 571 Β), αποφα¬ 
σίζουμε: 


1. Τροποποιούμε την παρ. 1 εδ. α και β της αριθμ. 
2049790/7800/0022/7.7.97 (ΦΕΚ 570/Β/97) απόφασης 
μας «Αποδοχές Γ ενικών Γ ραμματέων Υπουργείων και Πε¬ 
ριφερειών. Ειδικών Γ ραμματέων Υπουργείων κ.λ.π.», 

και καθορίζουμε τα έξοδα παράστασης και τα έξοδα κίνη¬ 
σης των Γ ενικών Γ ραμματέων Υπουργείων και Περιφερει¬ 
ών και των Ειδικών Γ ραμματέων Υπουργείων, ως εξής: 

α. Γενικών Γ ραμματέων Υπουργείων και Περιφερειών 

- Έξοδα παράστασης, εκατόν πενήντα χιλιάδες 
(150.000) δραχμές 

- Έξοδα κίνησης, εκατόν πενήντα χιλιάδες (150.000) 
δραχμές 

β. Ειδικών Γ ραμματέων Υπουργείων 

- Έξοδα παράστασης, εκατόν τριάντα χιλιάδες 
(130.000) δραχμές 

- Έξοδα κίνησης, εκατόν δέκα χιλιάδες (110.000) δραχ¬ 
μές 

2. Κατά τα λοιπά ισχύει η αριθμ. 2049790/7800/0022/ 
7.7.1997 απόφαση μας. 

3. Η απόφαση αυτή, που ισχύει από 1.9.2000, να δημο- 
σιευθεί στην Εφημερίδα της Κυβέρνησεως. 

Αθήνα, 8 Αυγούστου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 


Αριθ. 2/54733/0022 (3) 

Καθορισμός αποδοχών στελεχών παιδικών εξοχών του 
Δήμου Αθηναίων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ & 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

Ι.-Τις διατάξειςτου άρθρου 19 παρ.2του ν. 1876/1990 
(ΦΕΚ 27/Α78.3.1990) «Ελεύθερες συλλογικές διαπραγ¬ 
ματεύσεις και άλλες διατάξεις». 

2. - Τις διατάξεις του άρθρου 40 του ν.849/78 όπως συ¬ 
μπληρώθηκαν με το άρθρο 8 του ν.2129/93. 

3. - Την αριθμ.805/2000 πράξη του Δημοτικού Συμβουλί¬ 
ου Αθηναίων όπου μεταξύ άλλων προτείνονται οι αμοιβές 
των στελεχών των παιδικών εξοχών του Δήμου Αθηναίων 
για το έτος 2000. 

4. - Την αδυναμία υπογραφής συλλογικής σύμβασης ερ¬ 
γασίας λόγω έλλειψης συνδικαλιστικής οργάνωσης ερ¬ 
γαζομένων στις παιδικές εξοχές των δήμων. 

5. - Την αριθμ. πρωτ. ΔΙΔΚ/Φ. 1/2/11187/12.5.2000 (ΦΕΚ 
630/Β/12.5.2000) κοινή απόφαση του Πρωθυπουργού και 
της Υπουργού Εσωτερικών, Δημόσιας Διοίκησης και Απο¬ 
κέντρωσης «Ανάθεση αρμοδιοτήτων της Υπουργού Εσω¬ 
τερικών, Δημόσιας Διοίκησης και Αποκέντρωσης στους 
Υφυπουργούς Εσωτερικών, Δημόσιας Διοίκησης καιΑπο- 
κέντρωσης Λεωνίδα Τζανή και Κων/νο Κάίσερλή». 

6. -Την αριθμ. 1039886/441/0006Α721.4.2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (ΦΕΚ 571/Β7 
21.4.2000), αποφασίζουμε: 

Καθορίζουμε τις αποδοχές των στελεχών των παιδικών 
εξοχών του Δήμου Αθηναίων για το έτος 2000 ως εξής: 

α.- Αρχηγός 95.000 δρχ. 

β.- Υπαρχηγός 65.000 δρχ. 

γ.- Βοηθοί Αρχηγού 75.000 δρχ. 

δ.- Κοινοτάρχης 55.000 δρχ. 

ε.- Ομαδάρχισσες 50.000 δρχ. 

Οι αποδοχές αυτές καταβάλλονται για κάθε κατασκη- 
νωτική περίοδο που θα διαρκεί περίπου 15 ημέρες. 

Η σχετική πίστωση έχει εξασφαλιστεί στον Προϋπολο¬ 
γισμό του Δήμου Αθηναίων στον ΚΑ 0359 (112.1) έτους 
2000 και ανέρχεται στο ποσό των 65.300.000δρχ. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 31 Ιουλίου 2000 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΚΩΝ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ 

Κ. ΚΑΙΣΕΡΛΗΣ Γ. ΔΡΥΣ 

Αριθ. οικ/8113/ΤΠ 32 (4) 

Παροχή πιστωτικών διευκολύνσεων για την αποκατάστα¬ 
ση των ζημιών σε κατοικίες και κτιριακές εγκαταστά¬ 
σεις που προκλήθηκαν από τις πλημμύρες του 1999 σε 
περιοχές των Δήμων Μεγάρων, Νέας Περάμου, Μάν¬ 
δρας, Ελευσίνας (Περιοχές: Αεροδρόμιο, Λεύκες Πα- 
παδέδε, Παράδεισος και Μπλόκο) Αττικής. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ - ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, "περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων" όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6του Ν. 1418/84 «ΠερίΔημοσίων Έργων και ρυθ¬ 
μίσεις συναφών θεμάτων» (ΦΕΚ Α'23). 

4. Τιςδιατάξειςτου Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π .Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 


νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ420/Β/1.7.92). 

9. Τις διατάξεις της παρ. του άρθρου 22 του Ν.2362 «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και με το γεγονός ότι από τις διατάξεις της πα¬ 
ρούσας απόφασης δενπροκαλείται δαπάνη σε βάρος του 
Κρατικού Προϋπολογισμού αλλά η δαπάνη βαρύνει το 
Πρόγραμμα Δημοσίων Επενδύσεων και συγκεκριμένα το 
έργο 9869001 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 700.000.000 δρχ. 

11. Την με αρ. πρωτ. 1039386/441/Α0006/21.4.2000 
(ΦΕΚ 571/Β/21.4.2000) απόφαση του Πρωθυπουργού και 
του Υπουργού Οικονομικών «περί μεταβιβάσεως αρμο¬ 
διοτήτων στους Υφυπουργούς Οικονομικών». 

12. Την αριθ. Δ17α/10/30/Φ2.2.1/23.5.2000 (ΦΕΚ 
664/Β/24.5.2000) απόφαση του Πρωθυπουργού και του 
Υπουργού ΠΕ.ΧΩ.Δ.Ε., με θέμα την ανάθεση αρμοδιοτή¬ 
των στους Υφυπουργούς ΠΕ.ΧΩ.Δ.Ε. Αθανάσιο Αλευρά 
και Ηλία Ευθυμιόπουλο. 

13. Την κοινή απόφαση οικ/2851/ΤΠ 31/16.3.2000 του 
Υπουργού Εθν. Οικονομίας και των Υφυπουργών Εσωτ. 
Δημόσιας Διοίκησης και Αποκέντρωσης, Οικονομικών και 
ΠΕ.ΧΩ.Δ.Ε. με την οποία έγινε οριοθέτηση των Δήμων Με¬ 
γάρων, Νέας Περάμου, Μάνδρας, Ελευσίνας (Περιοχές: 
Αεροδρόμιο, Λεύκες Παπαδέδε, Παράδεισος και Μπλό¬ 
κο) Αττικής για την αποκατάσταση των ζημιών από τις 
πλημμύρες του 1999. 

14. Τις έκτακτες στεγαστικές και λοιπές ανάγκες που 
έχουνδημιουργηθεί στους κατοίκουςπεριοχώντου Ν. Ατ¬ 
τικής που επλήγησαν από τις πλημμύρες του 1999, απο¬ 
φασίζουμε: 

1. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικών δανείων για την 
αποκατάσταση των ζημιών που προκάλεσαν οι πλημμύ¬ 
ρες του 1999 σε περιοχές του Ν. Αττικής. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή¬ 
θηκαν από τις πλημμύρες δεν επιδέχονται, σύμφωνα με 
την κρίση του αρμόδιου Τομέα Αποκατάστασης Σεισμο¬ 
πλήκτων (Τ.Α.Σ.) Ελευσίνας, ουσιαστική αποκατάσταση, 
δηλαδή, επισκευή που εξασφαλίζει την αναγκαία αντισει¬ 
σμική αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από τις πλημμύρες. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι της στεγαστικής ενίσχυσης καθορίζο¬ 
νται από τον Τ.Α.Σ. Ελευσίνας στον οποίο οι ενδιαφερό¬ 
μενοι θα πρέπει να υποβάλουν αίτηση με τα σχετικά δι- 
καιολογητικά, μέσα στις προθεσμίες που καθορίστηκαν 
μετηνοικ/2851/ΤΠ31/16.3.2000 Κοινή Υπουργική Απόφα¬ 
ση. 

2. ΟΤ.Α.Σ. Ελευσίνας θα χορηγεί στους δικαιούχους βε¬ 
βαίωση με την οποία θα προσδιορίζεται το ύψος της απαι- 
τούμενης δαπάνης επισκευής ή το ποσό που δικαιούται ο 
ενδιαφερόμενος για ανακατασκευή ή αυτοστέγαση. Στη 
βεβαίωση θα αναφέρεται το ποσό της δωρεάν κρατικής 
αρωγής καθώς καιτου στεγαστικού δανείου, σύμφωνα με 
τους όρουςπου καθορίζονται κατωτέρω για τα κτίριαπου 
βρίσκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 
υφίσταται συνιδιοκτησία), καθένας από αυτούς, δικαιού¬ 
ται στεγαστική ενίσχυση για αυτοστέγαση με αγορά ή 
ανέγερση κατοικίας σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
πλημμύρες ή κατεδαφίστηκαν αμέσως μετά από αυτές με 
εντολή Δημόσιας ή Δημοτικής Αρχής, χωρίς να έχουν εκ- 
δοθεί πρωτόκολλα επικινδύνως ετοιμόρροπου, από τις 
κατά Νόμο Τριμελείς Επιτροπές και οι ιδιοκτήτες τους 
έχουν ξεκινήσει την ανέγερση της νέας οικοδομής με 
άδεια που εκδόθηκε μετά τις πλημμύρες του 1999, εγκρί¬ 
νουμε τη δανειοδότησή τους εφόσον: 

α. Η οικοδομή που κατέρρευσε ή κατεδαφίστηκε αμέ¬ 
σως μετά τις πλημμύρες αναφέρεται στις επίσημες κατα¬ 
στάσεις καταγραφής των κτισμάτων του αρμόδιου Τμή¬ 
ματος Πολεοδομίας και Πολεοδομικών Εφαρμογών. 

β. Η οικοδομή βρισκόταν μέσα σε σχέδιο πόλεως ή μέ¬ 
σα σε όρια οικισμού προϋφιστάμενου του 1923. 

γ. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.) 

ε. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). 

Παράλληλα ο πλημμυροπαθής θα πρέπει να συνυπο¬ 
βάλλει: 

Βεβαίωση της Δημόσιας ή Δημοτικής ή Κοινοτικής Αρ¬ 
χής ότι δόθηκε εντολή για την κατεδάφιση του κτίσματος 
προς αποτροπή αμέσου κινδύνου μετά τις πλημμύρες ή 
βεβαίωση ότι το κτίσμα κατέρρευσε από τις πλημμύρες. 
III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 
1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 
Η στεγαστική ενίσχυση (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορίατου Τ.Α.Σ. με τους ακόλουθους βασικούς όρους: 

α) Για κτίσματα που έχουν χρήση κατοικίας 130.000 
δρχ. ανά τ.μ. και με ανώτατο όριο δανειοδοτούμενης επι¬ 
φάνειας τα 120τ.μ., ανά χωριστή ιδιοκτησία. 

β) Γ ια κτίριαπου έχουν χρήση επαγγελματικού χώρου η 
στεγαστική ενίσχυση ανέρχεται στο ποσό των 80.000 
δρχ. ανά τ.μ. και για δανειοδοτούμενη επιφάνεια μέχρι 
120τ.μ., ήτοι μέχρι του ποσού των 9.600.000 δρχ., για τα 
πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ.μ. για τα τυχόν δάνεια που θαπροκύψουν 


πέραν των πρώτων 150 τ.μ. το ποσόν του δανείου ορίζε¬ 
ται σε 50.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 6.000.000 δρχ. 
για κάθε επιπλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου) . 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κλπ. χορηγείται δάνειο που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση της ανακατασκευαζόμενης επιφάνει¬ 
ας. 

ε) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Για βοηθητικούς χώρους της αυτής οικοδομής ή ευρι¬ 
σκόμενους στο αυτό οικόπεδο που συμπληρώνουν τη λει- 
τουργικότητά της και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κλπ.) η ανά τ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής εί¬ 
τε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

η) Γ ια αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί¬ 
σματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο η ανάτ.μ. 
τιμή αποζημίωσης κατεδαφιστέου, ανέρχεται στο ποσό 
των 45.000 δρχ. κατεδαφιζόμενης επιφάνειας και μέχρι 
εμβαδού 120 τ.μ. 

θ) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική ενί¬ 
σχυση ανέρχεται στο ποσό των 70.000 δρχ. ανάτ.μ. κατε- 
δαφιζόμενης επιφάνειας και μέχρι συνολικού εμβαδού 
120τ.μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής ενίσχυσης ανέρχεται 
στο ποσό των 120.000 δρχ. ανάτ.μ. επί του συνόλου της 
κατεδαφιστέας επιφάνειας και η ανεγειρόμενη επιφάνεια 
δεν θα πρέπει να είναι μικρότερη του 75% της κατεδαφι- 
σθείσης. 

ια) Γ ια την ανακατασκευή κωδωνοστασίων και μόνο, το 
ύψος της στεγαστικής ενίσχυσης είναι ανάλογο του 
όγκου του κατεδαφιστέου και ανέρχεται στο ποσό των δέ¬ 
κα πέντε χιλιάδων δραχμών (15.000 δρχ.) ανά κυβικό μέ¬ 
τρο. 

ιβ) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής ενίσχυσης ανακατασκευής ή αυτοστέγασης 
που αντιστοιχεί στην ιδιοκτησία του και επί πλέον στεγα- 
στική ενίσχυση ανάλογο με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική ενίσχυση για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής ενίσχυσης και μόνο για μία ιδιοκτησία. Στην περίπτω¬ 
ση της παρ. (β) κάθε τμήμα με επιφάνεια 150 τ.μ. θεωρεί¬ 
ται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από τις πλημμύρες περισσότερες της μιάς ιδιοκτησίες, 
στεγαστική ενίσχυση δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία , 
την οποία επιλέγει ο ίδιος με Υπεύθυνη Δήλωση. 

Γ ια τις πέραν της μιάς ιδιοκτησίες το σύνολο της στε- 
γαστικής ενίσχυσης χορηγείται υπό μορφή δανείου, χω¬ 
ρίς δωρεάν κρατική αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 66% του εμβαδού 
ή του όγκου του κατεδαφιστέου κτίσματος, με βάση το 
οποίο υπολογίστηκε το δάνειο. Σε όλες τις άλλες περι¬ 
πτώσεις ανακατασκευής, υποχρέωση του ιδιοκτήτη είναι 
να ανακατασκευάσει κτίσμα εμβαδού τουλάχιστον ίσο με 
το 66% του εμβαδού του κατεδαφιστέου κτίσματος, με 
βάση το οποίο υπολογίστηκε η στεγαστική ενίσχυση. 

Στις περιπτώσεις αυτοστέγασης ο δικαιούχος θα πρέ¬ 
πει να αγοράσει ακίνητο εμβαδού τουλάχιστον ίσου με το 
40% της δανειοδοτούμενης επιφάνειας του κατεδαφιστέ- 
ου κτίσματος. Στις περιπτώσεις που το κτίσμα στο οποίο 
πραγματοποιείται η αυτοστέγαση δεν έχει οικοδομική 
άδεια (οικισμοί προϋφιστάμενοι του 1923) η στατική 
επάρκεια του κτιρίου θα πρέπει να βεβαιώνεται από δύο 
ιδιώτες Πολιτικούς Μηχανικούς. 

2. ΔΑΝΕΙΑ ΕΠΙΣΚΕΥΗΣ 

α) Γ ια την επισκευή ζημιών στα "μπ φέροντα" στοιχεία 
κτιρίωντο ποσό της στεγαστικής ενίσχυσης ανέρχεται μέ¬ 
χρι 30.000δρχ. ανάτ.μ. και μέχρι συνολικού εμβαδού 120 
τ.μ. ανά χωριστή ιδιοκτησία. 

β) Για την επισκευή ζημιών στον "φέροντα" οργανισμό 
κτιρίων της στεγαστικής ενίσχυσης ανέρχεται μέχρι του 
ποσού των 40.000 δρχ. ανά τ.μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα "μη φέροντα" 
στοιχεία και στον "φέροντα οργανισμό" της ιδίας ιδιοκτη¬ 
σίας, το συνολικό ανάτ.μ. ύψος της στεγαστικής ενίσχυ¬ 
σης δεν επιτρέπεται να υπερβαίνει το όριο των 65.000 
δρχ. ανάτ.μ. αθροιστικά. 

δ) Γ ια επισκευή αποθηκών ανεξαρτήτου χρήσης, αγρο¬ 
τικών κτισμάτων (πλην οικιών) η στεγαστική ενίσχυση 
ανέρχεται μέχρι συνολικού ποσού 800.000 δρχ. για κάθε 
κτίσμα. 

ε) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής ενί¬ 
σχυσης (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 70.000 


δρχ. ανάτ.μ. επί του συνόλου της επιφάνειας του κτιρίου. 
Γ ια ύψος δανειοδότησης που δεν υπερβαίνει το ως άνω 
ποσό η σχετική έγκριση θα εκδίδεται από τον Τ.Α.Σ.. Γ ια 
ύψος δανείου που υπερβαίνει το ως άνω ποσό η υπόθεση 
θα παραπέμπεται στο Τ μήμα Αποκατάστασης Ζημιώντης 
Υ.Α.Σ. για την έκδοση της συμπληρωματικής έγκρισης. 

στ) Εφόσον πρόκειται για κτίρια με περισσότερες της 
μιάς χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιώντης ιδιοκτησίας του, και πρόσθετη στε- 
γαστική ενίσχυση για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

ζ) Η δωρεάν κρατική αρωγή που αντιστοιχεί στην ανω¬ 
τέρω στεγαστική ενίσχυση επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής ενίσχυσης και μό¬ 
νον για μία ιδιοκτησία. 

η) Σε περίπτωση που στον ίδιο ιδιοκτήτη ανήκαν, πριν 
από τις πλημμύρες, περισσότερες της μιάς ιδιοκτησίες, 
στεγαστική ενίσχυση δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Για τις πέραν της μιάς ιδιοκτησίες το σύνολο της στε- 
γαστικής ενίσχυσης χορηγείται υπό μορφή δανείου, χω¬ 
ρίς δωρεάν κρατική αρωγή. 

3. ΤΡΟΠΟΣ ΧΟΡΗΓΗΣΗΣ ΔΑΝΕΙΩΝ ΚΑΙ ΕΞΟΦΛΗΣΗΣ 
ΑΥΤΩΝ 

α) Το ποσό της στεγαστικής ενίσχυσης για ανακατα¬ 
σκευή θα αναληφθεί σε δύο ισόποσες δόσεις, η πρώτη 
από τις οποίες καταβάλλεται με την υπογραφή της δανει¬ 
στικής σύμβασης, η δε επόμενη όταν θα έχουν εκτελεστεί 
εργασίες, που αφορούν στην κατασκευή του φέροντα ορ¬ 
γανισμού, τοιχοποιιών, εξωτερικών επιχρισμάτων και κι¬ 
γκλιδωμάτων. Στις περιπτώσεις που δεν έχει χορηγηθεί 
αποδεδειγμένα η δωρεάν κρατική αρωγή θα χορηγείται 
το σύνολο του δανείου και η δωρεάν κρατική αρωγή θα 
ενέχει θέση β’ δόσης του δανείου. 

β) Η στεγαστική ενίσχυση που χορηγούνται για επι¬ 
σκευές είναι δυνατόν να δοθούν κατά την κρίση της δα- 
νείστριας Τράπεζας και σε δύο δόσεις ή και εφάπαξ, αν 
πρόκειται για μικρά ποσά, απαραίτητη προϋπόθεση, στην 
περίπτωση αυτή, είναι η συνηγορίατου Τ.Α.Σ. 

γ) Το ποσό της στεγαστικής ενίσχυσης για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση του Τ.Α.Σ. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική ενίσχυση για την αποκατάσταση ζημιών 
σε πάγιες εγκαταστάσεις επιχειρήσεων και επαγγελμα- 
τιών επιτρέπεται να χορηγηθούν, με τους ίδιους όρους, 
και στους μισθωτές ή σε όσους έχουν από οποιαδήποτε 
νόμιμη αιτία, αποδεδειγμένα τη νομή ή τη χρήση των εν 
λόγω χώρων, εφόσον δεν έχει υποβληθεί σχετική αίτηση, 
εκ μέρους των ιδιοκτητών, μέσα σε 45 ημέρες από τη δη¬ 
μοσίευση της παρούσας στην Εφημερίδα της Κυβερνή- 

σεως. Μετά την πάροδο των 45 ημερών, το δικαίωμα υπο¬ 
βολής αίτησης για χορήγηση στεγαστικής ενίσχυσης 
μπορεί να ασκηθεί και από τον ενοικιαστή, για λογαρια¬ 
σμό του αμελούντος ιδιοκτήτη. Σε κάθε περίπτωση, η 
υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής ενίσχυσης (μαζί με το ακίνητο) και στους τυχόν νέ¬ 
ους κτήτορες των ακινήτων ασχέτως του τρόπου αποκτή- 
σεως και του είδους της ιδιοκτησίας, που έχουν επ’αυτού 
(καθολική διαδοχή, ειδική διαδοχή, επικαρπία, ψιλή κυ¬ 
ριότητα, συνιδιοκτησία κλπ.). Απαραίτητη όμως προϋπό¬ 
θεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν, από τις πλημμύρες του 1999, κτίσμα. 

3. Είναι δυνατή η χορήγηση στεγαστικής ενίσχυσης και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

3. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτειτο ασφαλιζόμενο δάνειο. Η υποθήκη μπο¬ 


ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέντων 
από τις πλημμύρες του 1999 και στις περιπτώσεις που 
υπάρχει αδυναμία προσφοράς ακινήτου για εγγραφή 
υποθήκης, προς εξασφάλιση του δανείου, πιστοποιούμε¬ 
νη από σχετική βεβαίωση της αρμόδιας Μητρόπολης που 
ανήκει ο Ιερός Ναός . 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

4. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογούνται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

5. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 250.000.000 δρχ. για τα 
επόμενα τέσσερα οικονομικά έτη και θα βαρύνει το έργο 
9869001 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 
Το ύψος της δαπάνης αυτής είναι 700.000.000 δρχ. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 10 Αυγούστου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ ΥΦΥΠ. ΠΕΡΙΒΑΛΛΟΝΤΟΣ 

ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Γ. ΠΑΠΑΝΤΩΝΙΟΥ Γ. ΔΡΥΣ ΑΘ. ΑΛΕΥΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νιν/νι.βΧ^τ 
Θ-ΓΠ3Π: ννθθΓΠ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ -Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ 

■ 



Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 

δρχ· 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































